**ΕΝΩΣΗ ΣΥΛΛΟΓΩΝ ΓΟΝΕΩΝ & ΚΗΔΕΜΟΝΩΝ ΠΕΡΑΜΑΤΟΣ**

**Λ. Ειρήνης & Αναπαύσεως – Πέραμα - enosigoneonperamatos@gmail.com**

29/3/2018

**ΔΕΛΤΙΟ ΤΥΠΟΥ**

**Την πρώτη απάντηση έδωσαν σήμερα γονείς, μαθητές, εκπαιδευτικοί εργατικά σωματεία, συνταξιούχοι, φορείς του Περάματος, ενάντια στους σχεδιασμούς των μονοπωλίων, της κυβέρνησης, της Περιφέρειας Αττικής, της Δημοτικής αρχής, σχετικά με την επαναλειτουργία των καζανιών στο Πέραμα.**

**Με μαζική συγκέντρωση στην πλατεία Ηρώων, μαχητική πορεία στους δρόμους της πόλης και στη Λεωφόρο Δημοκρατίας μπροστά από τα καζάνια, και αγωνιστική ατμόσφαιρα που δονούταν από τα συνθήματα που φώναζαν οι μαθητές, οι συμμετέχοντες διατράνωσαν το αίτημα να φύγουν τα καζάνια του θανάτου από το Πέραμα.**

**Η πορεία ολοκληρώθηκε μπροστά στην πλατεία Δημητριάδη, όπου δόθηκε το επόμενο αγωνιστικό ραντεβού στο Δημοτικό Συμβούλιο, σήμερα στις 8μμ και αμέσως μετά το Πάσχα για συνέχιση των κινητοποιήσεων.**